OzLabs/hebrew-wiki-articles huggingface dataset:
הרכש החדש

הרכש החדש (באנגלית: The Recruit) היא סדרת טלוויזיה מסוגת הרפתקאות ריגול שנוצרה על ידי אלקסי האולי עבור נטפליקס. הסדרה עוקבת אחר אוון הנדריקס (נואה סנטינאו), עורך דין של ה-CIA שהסתבך בסכסוכים בינלאומיים מסוכנים בניסיון של סוכנת המבקשת לחשוף את הקשר שלה לסוכנות. הסדרה הוקרנה לראשונה בשירות ההזרמה ב-16 בדצמבר 2022.<ref name=":0"></ref><ref name=":6"></ref><ref name=":7"></ref>

== תקציר ==
עורך דין צעיר בן עשרים וארבע, אוון הנדריקס, קיבל לאחרונה עבודה ב-CIA. למרות שאוון רק החל, חייו מתהפכים ברגע שהוא נתקל בסייענית של הארגון, שדורשת להשתחרר מהכלא תמורת שלא תחשוף סודות שיביכו את הארגון. ברגע שהיא מנסה לחשוף את מערכת היחסים ארוכת הטווח שלה עם הסוכנות, הוא מסתבך במהרה בפוליטיקה בינלאומית מפותלת המערבת את הסוכנות. בעוד הנדריקס מנסה לנהל משא ומתן, הוא מוצא את עצמו מסוכסך עם יחידים וקבוצות מאיימות, ומסכן את חייו כשהוא מנסה למלא את חובותיו.

== שחקנים ודמויות ==
[[נואה סנטינאו מככב בסדרה ומשמש גם כמפיק בפועל]]

=== תפקיד ראשי ===
* נואה סנטינאו בתור אוון הנדריקס
* אארטי מאן בתור ויולט
* דניאל קווינסי אנוה בתור טרנס
* וונדי קרטיס-הול בתפקיד וולטר ניילנד
* כריסטיאן בראון בתפקיד יאנוס פרבר
* לורה האדוק בתור מקס מלדזה
* קולטון דאן בתור לסטר
* פייבל סטיוארט בתור האנה

=== תפקיד חוזר ===
* ביירון מאן בתור קסנדר
* אנג'ל פרקר בתור דואן
* לינוס רואץ' כסנאטור סמוט
* קיילה זנדר בתור אמיליה

== הפקה ==
ב-28 באפריל 2021 פורסם כי נטפליקס רכשה דרמת ריגול ללא שם, כאשר אנטרטיינמנט ואן תהיה שותפה להפקה.<ref name=":1"></ref> הפרויקט שכונה בשם "Graymail", נוצר על ידי אלקסי האולי, מפיק בפועל של כמה סדרות דרמה פופולריות, כמו קאסל והטירון.<ref name=":1" /> אלקסי, שימש מפיק בפועל. לצד האולי, נואה סנטינאו; דאג לימן, ג'ין קליין ודייוויד ברטיס מהיפנוטיק; גם אדם סירלסקי וצ'רלי אבסול מ-"P3 Media" הצטרפו לפרויקט כמפיקים בפועל.<ref name=":8"></ref><ref name=":3"></ref><ref name=":4"></ref> לפרויקט הוקצבו שמונה פרקים בני שעה כל אחד.<ref name=":3" /><ref name=":9"></ref> ב-28 בספטמבר 2022 נחשף, כי אלכסי האולי, ג'ורג' גאנם, אמיליה רופר, האדי דיב, ניסול לוי ומאיה גולדסמית שימשו כתסריטאים; בינתיים, דאג לימן, אלכס קלימניוס, עמנואל אוסיי-קופור ג'וניור וג'וליאן הולמס הופקדו על בימוי הפרקים.<ref name=":11"></ref>

=== ליהוק ===
כשההפקה הוכרזה ב-28 באפריל 2021,נחשף כי נואה סנטינאו לוהק לתפקיד ראשי. ליהוקים נוספים נחשפו ב-12 בנובמבר 2021, כאשר אארטי מאן, דניאל קווינסי אנוך, וונדי כריסטי הול, קריסטיאן ברון, לורה האדוק, קולטון דאן ופייבל סטיוארט לוהקו לתפקיד ראשי לצד סנטיאנו. בנוסף, פורסם כי ביירון מאן, אנחל פארקר, לינוס רואץ' וקיילה זנדר לוהקו לתפקידי אורח.<ref name=":5"></ref>

=== צילומים ===
על פי הדיווחים, הצילום העיקרי של הסדרה התרחש במונטריאול, קוויבק ולוס אנג'לס, קליפורניה ב-25 באוקטובר 2021.<ref name=":2"></ref><ref name=":12"></ref> על פי הדיווחים, הצילומים הסתיימו ב-28 במרץ 2022.

==קישורים חיצוניים==

== הערות שוליים ==

קטגוריה:סדרות טלוויזיה אמריקאיות
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
דוגלאס לופס

דוגלאס אנדרי לופס אראיה (בספרדית: Douglas Andrey López Araya; נולד ב-21 בספטמבר 1998 באלחואלה שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת ארדיאנו מליגת העל של קוסטה ריקה ובנבחרת קוסטה ריקה.

== קריירת מועדונים ==
לופס החל את הקריירה המקצוענית שלו בקבוצה הבוגרת של סנטוס דה גואפילס מליגת העל של קוסטה ריקה בשנת 2018.

בחודש ינואר 2022 חתם לופס בארדיאנו מליגת העל של קוסטה ריקה, והושאל בחזרה עד לתום עונת לסנטוס דה גואפילס. בסך הכל ערך 122 הופעות ליגה במדי סנטוס דה גואפילס, בהן הבקיע עשרה שערים.

== קריירה בינלאומית ==
ב-30 במרץ 2022 ערך לופס את הופעת הבכורה שלו בנבחרת קוסטה ריקה, בניצחון 2-0 על נבחרת ארצות הברית במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

== תארים ==
;סנטוס דה גואפילס
* אליפות קוסטה ריקה (1): אפרטורה 2021/2022

;ארדיאנו
* הסופר קאפ הקוסטה ריקאי (1): 2022

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:אלחואלה: כדורגלנים
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:קוסטה ריקאים שנולדו ב-1998
קרלוס מרטינס (כדורגלן קוסטה ריקאי)

קרלוס מנואל מרטינס קסטרו (בספרדית: Carlos Manuel Martínez Castro; נולד ב-30 במרץ 1999 בסנטה אנה שבקוסטה ריקה) הוא כדורגלן קוסטה ריקאי המשחק בעמדת המגן הימני בקבוצת סן קרלוס מליגת העל של קוסטה ריקה ובנבחרת קוסטה ריקה.

== קריירת מועדונים ==
מרטינס הצטרף לאקדמיית אספייר בסנגל בשנת 2015, והפך לשחקן הקוסטה ריקאי השני באקדמיה.

בשנת 2017 חתם באויפן מליגת העל הבלגית, אך לא ערך הופעות במדי המועדון.

ב-22 בינואר 2019 הושאל מרטינס למשך חצי עונה לארדיאנו מליגת העל של קוסטה ריקה. הוא ערך הופעת ליגה אחת במדי המועדון.

ב-1 ביולי 2019 חתם מרטינס בגוואדלופה מליגת העל של קוסטה ריקה. הוא שיחק במועדון במשך עונה אחת, בהן ערך 31 הופעות ליגה.

ב-1 ביולי 2020 חתם מרטינס בסן קרלוס מליגת העל של קוסטה ריקה.

== קריירה בינלאומית ==

ב-27 במרץ 2022 ערך מרטינס את הופעת הבכורה שלו בנבחרת קוסטה ריקה, בניצחון 1–2 על נבחרת אל סלוודור במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

== תארים ==
;ארדיאנו
* אליפות קוסטה ריקה (1): אפרטורה 2018/2019

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:כדורגלני אויפן
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קוסטה ריקאים שנולדו ב-1999
פרסי סטרימי

YouTube Streamy Awards (בתרגום חופשי לעברית: פרסי הסטרימי של יוטיוב; הידועים גם בתור פרסי הסטרימי או Streamys) הם פרסים המוענקים מדי שנה על ידי דיק קלארק הפקות ו- Tubefilter כדי להכיר במצוינות בווידאו מקוון, בימוי, משחק, הפקה וכתיבה. הטקס הרשמי בו מוענקים הפרסים מתקיים בלוס אנג'לס, קליפורניה. <ref></ref> זהו טקס הפרסים הראשון שהוקדש כולו לסדרות רשת. <ref></ref>

== קישורים חיצוניים ==

== הערות שוליים ==

סטרימי
מאהבה של ליידי צ'טרלי (סרט, 2022)

מאהבה של ליידי צ'טרלי (באנגלית: Lady Chatterley's Lover) הוא סרט דרמה רומנטית משנת 2022 שבוים על ידי לור דה קלרמון-טונר על פי תסריט מאת דייוויד מאגי המבוסס על רומן באותו השם מאת ד. ה. לורנס. בסרט מככבים אמה קורין, ג'ק אוקונל ומתיו דאקט בתפקידים הראשיים.

הסרט עלה לשירות הזרמת המדיה "נטפליקס" ב-2 בדצמבר 2022.

==תקציר העלילה==
ליידי קונסטנס צ'טרלי נולדה לחיים של עושר וזכויות יתר; עם זאת, היא נשואה לסר קליפורד צ'טרלי, גבר נאה וחסון שחזר משותק ממותניו ומטה בעקבות פציעה במלחמת העולם הראשונה; בנוסף לנכותו הפיזית, קליפורד מתגלה כאימפוטנט ונכה רגשית שאינו מבין לרוחה ולתסכוליה הרגשיים והפיזיים של ליידי צ'טרלי. עקב כמיהתה לקשר אינטימי, מתחילה ליידי צ'טרלי לנהל פרשת אהבים עם אוליבר מלורס, שומר היערות של אחוזתה האנגלית, בו היא מתאהבת בגוף ובנפש.

==צוות השחקנים==
* אמה קורין – ליידי קונסטנס צ'טרלי
* ג'ק אוקונל – אוליבר מלורס
* מתיו דאקט – סר קליפורד צ'טרלי
* ג'ולי ריצ'רדסון – גברת בולטון
* אלה האנט – גברת פלינט
* פיי מרסיי – הילדה

==הפקה==
===פיתוח===
בשלהי יוני 2020, נמסר לראשונה על פיתוחו של סרט על בסיס ספרו של דייוויד הרברט לורנס משנת 1928, "מאהבה של ליידי צ'טרלי", אותו תביים הבמאית הצרפתייה לור דה קלרמון-טונר, שזהו לה סרטה העלילתי השני, לאחר שעבדה בעיקר כשחקנית עד אמצע שנות ה-2000; עוד נמסר כי על כתיבת התסריט יופקד התסריטאי דייוויד מאגי.

להפקת הסרט שותפים לורנס מארק, פיטר צ'רנין וגראהם ברודבנט מאולפני "Blueprint Pictures", בשיתוף פעולה עם אליזבת גאבלר מאולפני ", חברת-בת של סרטי סוני. סרט זה הוא הראשון בשותפות חדשה בין "סרטי סוני" ושירות הזרמת המדיה "נטפליקס, במסגרתה תקבל נטפליקס את זכויות ההפצה הראשוניות על סרטיהם של "סרטי סוני" בשוק שירותי הזרמת המדיה.
===ליהוק===
במרץ 2021, נמסר על ניהול משא ומתן מול השחקנית הבריטית אמה קורין לגילום דמותה של ליידי צ'טרלי, זאת לאחר שזכתה לפרסום רב עקב גילום דמותה של הנסיכה דיאנה בסדרת הדרמה "הכתר". באמצע אוגוסט 2021, נמסר רשמית על ליהוקה, לצד ליהוקם של ג'ק אוקונל כמאהבה, אוליבר מלורס, ומתיו דאקט כבעלה של ליידי צ'טרלי, קליפורד. באמצע ספטמבר 2021, נמסר על ליהוקן של ג'ולי ריצ'רדסון, שכיכבה בעבר במיני-סדרה הבריטית "ליידי צ'טרלי" משנת 1993, אלה האנט ופיי מרסיי לצוות השחקנים.
===צילומים===
צילומי הסרט החלו בבריטניה בסתיו 2021. על צילומי הסרט הופקד צלם הקולנוע בנואה דלהום.
===מוזיקה===
בספטמבר 2022, נמסר כי על הלחנת הפסקול עבור הסרט הופקדה המלחינה איזבלה סאמרס.

==ביקורות==
באתר הביקורות "Rotten Tomatoes", זכה הסרט לציון 85%, על סמך 88 ביקורות, עם דירוג ממוצע של 6.0/10. באתר הביקורות המשוקללות "Metacritic", זכה הסרט לציון 67/100, על סמך 26 ביקורות, דבר המצביע על "ביקורות חיוביות לרוב".

==קישורים חיצוניים==

==הערות שוליים==

קטגוריה:נטפליקס: סרטים
קטגוריה:סרטי 2022
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי דרמה רומנטית
קטגוריה:סרטים אמריקאיים מבוססי ספרים
קטגוריה:סרטים בריטיים מבוססי ספרים
רונלד מטאריטה

רונלד אלברטו מטאריטה אולאטה (בספרדית: Rónald Alberto Matarrita Ulate; נולד ב-9 ביולי 1994 באלחואלה שבקוסטה ריקה) הוא כדורגלן קוסטה ריקאי המשחק בעמדת המגן השמאלי בקבוצת דניפרו-1 מליגת העל האוקראינית ובנבחרת קוסטה ריקה.

== קריירת מועדונים ==
מטאריטה החל את הקריירה המקצוענית שלו באלחואלנסה מליגת העל של קוסטה ריקה בשנת 2012. הוא ערך 67 הופעות ליגה במדי המועדון, בהן הבקיע ארבעה שערים.

ב-20 בינואר 2016 חתם מטאריטה בניו יורק סיטי מה-MLS. הוא שיחק במועדון במשך חמש עונות, בהן ערך 116 הופעות ליגה והבקיע ארבעה שערים.

ב-29 בדצמבר 2020 חתם מטאריטה בסינסינטי מה-MLS.

בקיץ חתם באריס סלוניקי מליגת העל היוונית.

== קריירה בינלאומית ==
ב-5 בספטמבר 2015 ערך מטאריטה את הופעת הבכורה שלו בנבחרת קוסטה ריקה, בהפסד 1-0 לנבחרת ברזיל במשחק ידידות. ב-6 בספטמבר 2016 הבקיע מטאריטה את שער הבכורה שלו בנבחרת, בניצחון 3-1 על נבחרת פנמה במסגרת מוקדמות מונדיאל 2018.

הוא היה חלק מסגל הנבחרת בטורנירים קופה אמריקה 2016, גביע הזהב 2019 וגביע הזהב 2021.

נכלל בסגל הנבחרת לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:אלחואלה: כדורגלנים
קטגוריה:כדורגלני אלחואלנסה
קטגוריה:כדורגלני ניו יורק סיטי
קטגוריה:כדורגלני סינסינטי
קטגוריה:כדורגלני דניפרו-1
קטגוריה:כדורגלני אריס סלוניקי
קטגוריה:כדורגלני נבחרת קוסטה ריקה
קטגוריה:כדורגלני קופה אמריקה 2016
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:קוסטה ריקאים שנולדו ב-1994
אנתוני קונטררס

אנתוני דניאל קונטררס אנריקס (בספרדית: Anthony Daniel Contreras Enríquez; נולד ב-29 בינואר 2000 בסן חוסה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת ארדיאנו מליגת העל של קוסטה ריקה ובנבחרת קוסטה ריקה.

== קריירת מועדונים ==
קונטררס גדל במחלקת הנוער של ארדיאנו, ובשנת 2017 החל את הקריירה המקצוענית שלו בקבוצה הבוגרת של המועדון במסגרת ליגת העל של קוסטה ריקה. הוא הושאל מהמועדון ללה יו, מוניסיפל גרסיה, גוואדלופה וגואנאקאסטקה מליגת העל של קוסטה ריקה.

== קריירה בינלאומית ==
ב-12 בנובמבר 2021 ערך קונטררס את הופעת הבכורה שלו בנבחרת קוסטה ריקה, בהפסד 1-0 לנבחרת קנדה במסגרת מוקדמות מונדיאל 2022. ב-27 במרץ 2022 הבקיע את שער הבכורה שלו בנבחרת, בניצחון 2-1 על נבחרת אל סלוודור במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

נכלל בסגל נבחרת קוסטה ריקה לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ילידי 2000
צעצועים שבורים

צעצועים שבורים (באנגלית: Broken Toys) הוא סרט הנפשה קצר אמריקאי מסדרת הסרטים "סימפוניות טיפשיות" שהופץ בשנת 1935.

== עלילה ==
בערימת הצעצועים שבשימוש יתר על המידה, בובת מלחים שנזרקה מעניקה לצעצועים האחרים, כולל בובת דודה ג'מימה וסטפן פצ'יט, תוכנית כיצד ניתן לתקן אותם ולהביא אושר לאחרים במהלך חג המולד.

== מדבבים ==
* בובת ילד: טומי בופ
* בובת ילדה: לאון לידוקס
* וו. סי. פילדס: סקוט וויטנקר
* זאסו פיטס, מיי וסט: מרתה וונתרוט
* שוטר: באד דונקאן
* קולות שונים: הקצביים, ליאו קלירי, פרנק נלסון, טד אוסבורן, קליף קלארק, שירלי ריד, מנדי פיטרס

== קישורים חיצוניים ==

קטגוריה:סימפוניות טיפשיות
דומינגו הינדויאן

דומינגו גרסיה הינדויאן (בספרדית: Domingo Hindoyan; נולד ב־15 בפברואר 1980) הוא מנצח וכנר ונצואלי-ארמני. המנצח הראשי של התזמורת הפילהרמונית המלכותית של ליברפול ומנצח אורח ראשי של תזמורת הרדיו הלאומית של פולין.

== ביוגרפיה ==
הינדויאן נולד בקראקס והוא בנם של דומינגו גרסיה, (כנר ונצואלי ונשיא לשעבר של התזמורת הסימפונית של ונצואלה) וויקי הינדואן (עורכת דין בפרלמנט הלאומי של ונצואלה). הינדויאן הוא ממוצא ארמני דרך אמו, שנולדה בחלב שבסוריה.

הוא התחיל את לימודי המוזיקה שלו ככנר וחבר בתוכנית החינוך המוזיקלי של ונצואלה "אל סיסטמה". הוא השיג תואר שני בניצוח בבית הספר למוזיקה של ז'נבה בהצטיינות הגבוהה ביותר עם לורן גיי. בשנת 2012, הוא הוזמן להצטרף לאקדמיית הניצוח הבינלאומית של אליאנץ, שם עבד עם התזמורת הפילהרמונית של לונדון ותזמורת פילהרמוניה, תחת המנצחים אסה-פקה סאלונן וסר אנדרו דייוויס. הוא השתתף בכיתות אמן עם ברנרד הייטינק, דייוויד זינמן וחסוס לופז-קובוס.

בשנת 2013, הינדויאן מונה לעוזר המנצח הראשון של דניאל ברנבוים באופרה של ברלין. הוא ערך את הופעת הבכורה שלו בניצוח במטרופוליטן אופרה בינואר 2018. הופעות בכורה אחרות במהלך עונת 2017–2018 כללו הופעות בבית האופרה של שטוטגרט ובבית האופרה של מונטה-קרלו.

ביוני 2019, הינדויאן ניצח לראשונה על התזמורת הפילהרמונית המלכותית של ליברפול. ביוני 2020, תזמורת ליברפול הודיעה על מינויו של הינדויאן למנצח הראשי הבא שלה, החל מהעונה 2021–2022. מינוי זה מציין את תפקידו הראשון כמנצח ראשי. עם התזמורת של ליברפול, הינדויאן ערך את הופעת הבכורה שלו בניצוח בפרומס בספטמבר 2021.

מיוני 2019 הוא מנצח אורח ראשי של תזמורת הרדיו הלאומית של פולין.

==חיים אישיים==
הינדויאן נשוי לזמרת הסופרן סוניה יונצ'בה. לזוג יש שני ילדים, מטאו, שנולד ב-6 באוקטובר 2014, וסופיה, שנולדה באוקטובר 2019. המשפחה מתגוררת בקנטון ציריך שבשווייץ.

== רשימת התזמורות עליהן ניצח ==
* התזמורת הפילהרמונית המלכותית של ליברפול
* תזמורת הרדיו הלאומית של פולין
* התזמורת הפילהרמונית של לונדון
* תזמורת פילהרמוניה
* התזמורת הלאומית של צרפת
* התזמורת הפילהרמונית המלכותית
* התזמורת הפילהרמונית של דרזדן
* התזמורת הפילהרמונית היפנית החדשה
* התזמורת הפילהרמונית של סנקט פטרבורג
* תזמורת שווייץ המערבית
* התזמורת הסימפונית ע"ש סימון בוליבר

== רשימת בתי האופרה בהם ניצח ==
* האופרה של ברלין
* מטרופוליטן אופרה
* האופרה של שטוטגרט
* האופרה של וינה
* התיאטרון המלכותי (מדריד)
* האופרה המלכותית השוודית
* בית האופרה המלכותית, קובנט גארדן
* בית האופרה המלכותי של מסקט
* זמפר-אופרה
* האופרה הלירית של שיקגו
* האופרה הלאומית של ריין בשטרסבורג

==קישורים חיצוניים==
* 
*
* 

קטגוריה:ילידי 1980
קטגוריה:מנצחי אופרה
קטגוריה:כנרים
קטגוריה:מוזיקאים ונצואלים
קטגוריה:מנצחים ארמנים
טרול (סרט, 2022)

טרול (בנורווגית: Troll) הוא סרט מפלצות-פנטסטי נורווגי שבוים על ידי רואר אוטוג. עלילת הסרט מגוללת את קורותיהם של קבוצת חוקרים הנאלצת להתמודד עם טרול הרים המתעורר בנורווגיה המודרנית.

הסרט עלה לשירות הזרמת המדיה "נטפליקס ב-1 בדצמבר 2022.

==תקציר העלילה==
לאחר שינה בת אלף שנים, מתעורר טרול הרים עתיק אשר זורע הרס בכל הנקרה בדרכו אל אוסלו. במאמץ למזער את השלכות ההרס הקטלני, מגייסת ממשלת נורווגיה קבוצת פליאונטולוגים הנאלצים לשתף פעולה על מנת לעצור את הטרול.

==צוות השחקנים==
* אינה מארי וילמן – נורה
* מאדס סוגרוד פטרסן – כריסטופר
* ג'רד ב. אידסוולד – טוביאס
* קים ס. פאלק-יורגנסן – אנדראס

==הפקה==
===פיתוח===
ב-25 באוגוסט 2020, נמסר לראשונה כי הבמאי רואר אוטוג שוקד על פיתוחו של סרט מפלצות אשר יתמקד בדמותו של טרול. אוטוג הצהיר כי 

ב-16 במרץ 2021, נחשפה אמנות קונספט מתוך הסרט, במסגרתו מטיל הטרול הענק אימה על העיר אוסלו שבנורווגיה. ב-20 בינואר 2022, תיאר אחד ממנהלי התוכן ב"נטפליקס", דייוויד קוסה, את הסרט כ"סרט ענק של ארבעה חלקים שמתרחש במקרה בנורווגיה... עם טרול".
===צילומים===
צילומי הסרט החלו בספטמבר 2021, והסתיימו ב-20 בינואר 2022.

==קישורים חיצוניים==
* 

==הערות שוליים==

קטגוריה:סרטי הרפתקאות
קטגוריה:סרטי פעולה
קטגוריה:סרטי פנטזיה
קטגוריה:נטפליקס: סרטים
סאמי טאהא

סאמי טאהא (תעתיק מדויק מערבית: סאמי טה; 1916 &#x2013; 12 בספטמבר 1947) היה מנהיג ארגון העובדים הפלסטיני העיקרי במהלך תקופת המנדט הבריטי.

==ביוגרפיה==
===ילדות ונעורים===
טאהא נולד בעראבה שליד ג'נין. הוא סיים רק בית ספר יסודי, אך באמצעות לימוד עצמאי הוא למד אנגלית ורכש ידע טוב בדיני עבודה. מאוחר יותר עברה משפחתו לחיפה, שם התגורר בשנות העשרה שלו, בתחילת שנות ה-30. שם הוא הגיע לידיעתו של אדם משפיע מאוד בעיר בשם רשיד אל-חאג' איברהים, שהעסיק את טאהא כעובד בלשכת המסחר הערבית. בשנת 1937, במהלך המרד הערבי הגדול, הוא נעצר על ידי הבריטים למשך שישה חודשים ללא משפט, על פי תקנות ההגנה לשעת חירום.<ref name="Lockman2">Lockman, 1996, p.259.</ref>

===מנהיג עובדים===
טאהא הפך לדמות חשובה של ערביי פלסטין כמנהיג תנועת העבודה הערבית הפלסטינית, לאחר שהתארגנה תנועת עבודה ערבית הדומה להסתדרות העובדים היהודית. טאהא הצטרף לאגודת הפועלים הערבית הפלסטינית (PAWS) - שהוקמה ב-1925 - שם הועסק כפקיד בדרג נמוך ואז כמזכיר. הוא פילס את דרכו במעלה הארגון ובשנת 1937 מונה למזכיר הכללי שלו.

טאהא היה שמרני במדיניותו, והיה מתחרה של הפלגים השמאלניים או הקומוניסטיים של ה-PAWS. בשנות העשרים המאוחרות לחייו, טאהא שלט ב-PAWS בהיותו דובר שלו ופעל להרחבת מספר החברים בארגון ולמען חיזוק מעמדו, עד לעשרות אלפי חברים וכ-50 סניפים. בשנת 1944 פתחו עובדים ערבים ויהודים בשביתה בחיפה בראשות PAWS וההסתדרות. השביתה הייתה מועדפת על הפלגים השמאלניים של PAWS, אבל טאהא, שלא מעוניין בשביתה ארוכה עם סיכון פוליטי, ערב לעובדים ערבים לסיים אותה.

ב-1946 מינה ג'מאל אל-חוסייני את טאהא לנציג העבודה של הוועד הערבי העליון. המתיחות בין טאהא לבין חברי אל-חוסייני והנאמנים שלו בוועד הלכה והתגברה ב-1947, כאשר הם כעסו על סירובו של טאהא להיענות לדרישות הוועד. כללו סירובו של טאהא לאפשר ל-PAWS לאשר שביתה בת יום שקרא הוועד כדי למחות על יום השנה להצהרת בלפור משנת 1917, וכן אימוץ של PAWS את העיקרון המנחה הסוציאליסטי נגד הנהגת הקומוניסטים. טאהא הואשם גם ברצון להתפשר עם היהודים ונתפס כ"לא מספיק אנטי-ציוני ואנטי-בריטי". עד אוגוסט 1947, עיתונים שהיו בעלי קו פוליטי שתמך בוועד החלו לפרסם האשמות אלו ואחרות נגד טאהא.<ref name="Lockman">Lockman, 1996, pp.341-342.</ref>

ב-12 בספטמבר 1947 נרצח טאהא מחוץ לביתו בחיפה. התוקף לא נתפס, אך ככול הידוע הוא נרצח בהוראת חאג' אמין אל-חוסייני, המופתי של ירושלים מנהיג המפלגה הערבית הפלסטינית.

==לקריאה נוספת==
<div class="mw-content-ltr">
* 
</div>
==קישורים חיצוניים==
* 
* 

== הערות שוליים==

קטגוריה:ארץ-ישראלים שנולדו ב-1916
קטגוריה:ארץ-ישראלים שנפטרו ב-1947
קטגוריה:עראבה (נפת ג'נין): אישים
ג'וזף מאגליוקו

ג'וזף מאגליוקו (באנגלית: Joseph Magliocco; 29 ביוני 1898 – 28 בדצמבר 1963) אשר נודע בכינוי "ג'ו עין הרע" (Joe Evil Eye) היה מאפיונר אמריקני ממוצא איטלקי אשר הנהיג את משפחת פרופאצ'י, אחת מחמש משפחות הפשע בניו יורק. ב-1962 היה מעורב בניסיון של ג'וזף בוננו להשתלט על עולם הפשע הניו יורקי, ניסיון שנכשל ואילץ את מאגליוקו לפרוש מהנהגת המשפחה. הוא נפטר כעבור שנה מהתקף לב.

==ביוגרפיה==
מאגליוקו נולד בשם ג'וזפה מאגליוקו ב-29 ביוני 1898 בעיירה פורטלה די מארה במחוז מיסיילמרי שבסיציליה. בגיל צעיר הוא היגר לארצות הברית והפך להיות מעורב בהימורים לא חוקיים ובאיסוף דמי חסות. ב-1928 הפך גיסו ג'ו פרופאצ'י לקאפו (בוס) של משפחת פשע עצמאית בברוקלין. פרופאצ'י מינה את מאגליוקו לסגן שלו. באותה שנה הוא נעצר בידי משטרת קליבלנד על אחזקת נשק לא חוקי. ב-1931 פרצה מלחמת הקסטלמארזים שסיבכה את כל מנהיגי הכנופיות הניו יורקיות. פרופאצ'י ומאגליוקו עשו מאמץ להישאר נייטרלים, ועם סיום המלחמה אושרר מעמדם כבוס וסגן בוס בהתאמה. הם שמרו על מעמד זה במשך 34 שנים.

ב-1957 השתתף מאגליוקו בוועידת אפלאצ'ין - ועידה של כל מנהיגי המאפיה האיטלקית בארצות הברית. הוועידה הפכה לפיאסקו כאשר ה-FBI פשט על הפגישה. המאפיונרים נמלטו לכל רוח, אולם 60 מהם נלכדו, ביניהם מאגליוקו. ב-13 בינואר 1960 הורשעו מאגליוקו ו-21 נוספים בקשירת קשר והוא נידון לחמש שנות מאסר. עם זאת, ב-28 בנובמבר 1960, בית משפט לערעורים של ארצות הברית ביטל את פסקי הדין. ב-27 בפברואר 1961 נחטף מאגליוקו יחד עם ארבעה בכירים נוספים במשפחת פרופאצ'י בידי ג'ו גאלו שדרש כופר תמורת שחרורם. בעזרת משא ומתן מוצלח הצליח פרופאצ'י להביא לשחרורם של החטופים. מיד לאחר מכן פתח פרופאצ'י במלחמה כנגד גאלו והצליח להרוג ולפצוע רבים מאנשיו.

ב-6 ביוני 1962 מת פרופאצ'י מסרטן הכבד ומאגליוקו הפך דה פקטו לראש המשפחה. עם זאת, ועידת המאפיה לא אישרה את מועמדותו לתפקיד. בניסיון לגרום לראשי שאר המשפחות להכיר בו כמנהיג המשפחה, מאגליוקו הגביר את קצב הלחימה כנגד גאלו ואנשיו. גאלו הגיב בסדרת ניסיונות התנקשות כנגד אנשיו של מאגליוקו.

זועם על שאר ראשי המשפחות, מאגליוקו כרת ברית עם ג'וזף בוננו - מנהיג משפחת בוננו. יחד הם תכננו לרצוח את טומי לוצ'זה, קרלו גמבינו, סטפנו מגדינו ופרנק דה סימון, ולהשתלט על ועדת ראשי המאפיה. מאגליוקו הטיל על ג'וזף קולומבו לרצוח את גמבינו, אולם קולומבו בגד בו וסיפר לגמבינו על כל פרטי התוכנית. גמבינו כינס ישיבת חירום של הוועדה, והתברר שהמוח האמיתי מאחורי הפרשה היה בוננו. הוועדה דרשה ממאגליקו ובוננו לבוא ולהסביר את מעשיהם. מאגליקו הופיע והודה בכל, ולאור מצבו הבריאותי הרופף הוחלט להטיל עליו עונש מקל יחסית: קנס של 43,000 דולר והעברת ההנהגה על משפחת קולומבו לידי ג'וזף קולומבו. בוננו נעלם ואיש לא ראה אותו במשך שנתיים. שבועיים לאחר מכן, ב-28 בדצמבר, מת מאגליוקו מהתקף לב.

בשנת 1969 נפלו לידי ה-FBI הקלטות של המאפיונר סם די קוואלקנטה בהן הוא טוען שמאגליוקו הורעל בידי בוננו. בעקבות כך, פתחו חוקרי ה-FBI את קברו של מאגליוקו וביצעו נתיחה של הגופה. החוקרים לא גילו עקבות רעל בגופה והיא נטמנה מחדש.

==קישורים חיצוניים==
* 

==הערות שוליים==

קטגוריה:ניו יורק: אישים
קטגוריה:מאפיונרים אמריקאים
קטגוריה:פשע בניו יורק
קטגוריה:אמריקאים שנולדו ב-1898
קטגוריה:אמריקאים שנפטרו ב-1969
רואן יומן

רואן לנקסטר יומן (באנגלית: Rowan Lancaster Human; נולד ב-21 בינואר 2001 בדרום אפריקה) הוא כדורגלן דרום אפריקאי המשחק בעמדת הקשר ההתקפי בקבוצת אמאזולו מליגת העל הדרום-אפריקאית ובנבחרת דרום אפריקה.

== קריירת מועדונים ==
יומן גדל במחלקת הנוער של בידווסט ויטס. הוא ערך 11 הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.

ב-7 באוקטובר 2020 חתם יומן במכבי תל אביב מליגת העל הישראלית, והושאל למשך עונה אחת לבית"ר תל אביב בת ים מהליגה הלאומית. ב-2 בנובמבר ערך את הופעת הבכורה שלו במועדון, בהפסד 1-0 להפועל ראשון לציון במסגרת המחזור השישי בליגה לעונת עונת 2020/2021 בליגה הלאומית. ב-6 בנובמבר הבקיע את שער הבכורה שלו במועדון, בניצחון 3-0 על הפועל ראשון לציון במסגרת הליגה. בסך הכל 24 הופעות ליגה במדי המועדון, בהן הבקיע חמישה שערים.

ב-1 ביולי 2021 חתם יומן במריצבורג יונייטד מליגת העל הדרום-אפריקאית.

== קריירה בינלאומית ==
ב-13 ביולי 2022 ערך יומן את הופעת הבכורה שלו בנבחרת דרום אפריקה, בהפסד לנבחרת מוזמביק במסגרת גביע אפריקה הדרומית .

== קישורים חיצוניים ==

== הערות שוליים ==

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:כדורגלני בידווסט ויטס
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני נבחרת דרום אפריקה
קטגוריה:כדורגלנים זרים בישראל
קטגוריה:ילידי 2001
איוואן אילין

איוון אלכסנדרוביץ' אילין (ברוסית: Ива́н Алекса́ндрович Ильи́н; 9 באפריל 1883 – 21 בדצמבר 1954) היה משפטן, פילוסוף דתי ופוליטי ומונרכיסט. הוא נחשב כאחד מאבות האידאולוגיה הפשיסטית, ולתאוריה הפוליטית שהגה התקבל השם "פשיזם נוצרי". איוון אילין היה אנטי-קומוניסט מובהק, ובתקופת מלחמת העולם הראשונה הוא התייחס למהפכת פברואר הדמוקרטית בתור "אי-סדר זמני", ולמהפכת אוקטובר הקומוניסטית כקטסטרופה. הוא הצטרף באופן אקטיבי למאבק בשלטון הבולשביקי, ולאחר הפסד הצבא הלבן במלחמת האזרחים ברוסיה היגר לגרמניה, ומאוחר יותר לשווייץ. בהתאם לדעותיו הרדיקליות והאנטי-קומוניסטיות, הוא במקור תמך באדולף היטלר, אך נעצר על ידי שלטונות גרמניה הנאצית ב-1934 כי סירב לתמוך במדיניות האנטישמית של המדינה. ב-1937 הצליח בקושי רב לעזוב לשווייץ, שם המשיך לכתוב.

איוון אילין כתב מעל ל-40 ספרים ומאות מאמרים ועלונים ברוסית וגרמנית. סגנון הכתיבה שלו ציורי ורומנטי. כמעט כל עבודותיו היו פוליטיות, חברתיות או דתיות בצורתן וקשורות לרוסיה. פניות להרואיזם ואריסטוקרטיזם מופיעות בכתביו של אילין.

אילין ביקר את האינדיבידואליזם, הליברליזם והנייטרליות. אילין הלאומן והריאקציונר היה ביקורתי כלפי הדמוקרטיה המערבית, ושם דגש על ממשלה חזקה עם מורשת אוטוקרטית במקום. דעותיו של אילין על המבנה החברתי של רוסיה השפיעו רבות על חלק מהאינטלקטואלים והפוליטיקאים הרוסים, כולל אלכסנדר סולז'ניצין, והן נחשבות להשראה האידאולוגית של נשיא רוסיה ולדימיר פוטין ורשיזם בכלל, אם כי הדעות חלוקות בנושא.

==קישורים חיצוניים==

קטגוריה:פילוסופים רוסים
קטגוריה:מהגרים מרוסיה לגרמניה
קטגוריה:רוסים שנולדו ב-1883
קטגוריה:נפטרים ב-1954
אתה לבד

"אתה לבד" הוא שיר שכתב, הלחין וביצע הזמר והמוזיקאי הישראלי דני סנדרסון. הוא יצא כסינגל מאלבומו התשיעי של סנדרסון, "לא יפריד דבר".

== רקע ==
השיר יצא כסינגל מהאלבום "לא יפריד דבר", אלבום בעל אופי רציני, שעסק בין היתר בהתמודדותו של סנדרסון עם מותה של רעייתו נעמי כארבע שנים לפני יציאת האלבום. סנדרסון הקליט את השיר, כמו את כל האלבום, בשיתוף להקת הליווי שלו באותה התקופה.

הוא סיפר על השיר: .

== יחס הביקורת ==
עמוס אורן כתב שהשיר הוא "רוק מסע על גבול הקאנטרי", שהיה "עשוי לרמז על הסטטוס הנוכחי שלו" (לאחר מות אשתו נעמי). אמיר שוורץ מ־"ידיעות אחרונות" תיאר את השיר כ"יפה".
יוסי חרסונסקי כתב שהשיר מסוגת קאנטרי, "סטייל מוזיקת מערבונים [...] קצב נסיעה", "פולק רוק לא מלנכולי", שכולל גם "טקסט דרמטי". חרסונסקי המשיך: .

== הצלחה ==
השיר הוצג ב"פינה לשיפוטכם" של מצעד רשת ג' ב־3 בספטמבר 2009, זכה להצלחה וצעד 10 שבועות, עד 26 בנובמבר 2009. בשיאו הגיע למקום השביעי, ב־29 באוקטובר 2009. במצעד הפזמונים העברי השנתי (תש"ע) של התחנה (בשיתוף ערוץ 24) הוא דורג במקום התשיעי. במצעד גלגלצ ואתר ynet הוא דורג במקום ה־30.

=== מיקומי שיא ===

== קישורים חיצוניים ==

== ביאורים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים על בדידות
קטגוריה:שירי פולק רוק
מחסום חיזמא

מחסום חיזמה או בשמו הרשמי מעבר בחורים הוא מחסום צה"לי בקטע עוטף ירושלים של גדר ההפרדה, הממוקם בין שכונת פסגת זאב שבירושלים לבין הכפר הפלסטיני חיזמא. המחסום מופעל על ידי גדוד ארז של המשטרה הצבאית, בשיתוף עם חברת אבטחה אזרחית ועם משמר הגבול.

מחסום חיזמה הוא המעבר העיקרי מירושלים ליישובי בנימין והשומרון. 

==מיקום==
מחסום חיזמה ממוקם בקצה המזרחי של שדרות סיירת דוכיפת בפסגת זאב, שהן מקטע מכביש 4197 המגיע ממחלף בנציון. בצמידות למחסום נמצא צומת חיזמה שבו מתחברים כביש 4197 עם כביש 437 (המחבר בין מחלף גבע בנימין לצומת מישור אדומים), והוא מפריד בין תחום השיפוט של עיריית ירושלים לתחום השיפוט של המועצה האזורית מטה בנימין.

ממזרח למחסום נמצאים ההתנחלות ענתות, מחנה ענתות, הכפר הפלסטיני ענאתא וכביש הטבעת המזרחי.

המחסום נקרא באופן רשמי "מעבר בחורים" על שם העיר המקראית בחורים שמזוהה בחורבת עלמית הסמוכה.

==היסטוריה==
בזמן האינתיפאדה השנייה בשנת 2003, החלה ישראל בהקמתה של גדר ההפרדה. באזור הכפר תוואי הגדר עוקב ברובו את גבול ירושלים המאוחדת, אך קטע קטן במערב הכפר, שהוא בתוך גבול ירושלים המאוחדת, הוא בצידו הפלסטיני של הגדר. ממערב לכפר, בין כביש 437 לקצה המזרחי של שדרות סיירת דוכיפת בשכונת פסגת זאב, הוקם "מחסום חיזמה". המעבר במחסום מותר לאזרחים ישראלים ופלסטינים תושבי מזרח ירושלים אך אסור לתושבי הגדה בעלי היתרי כניסה, ולכלי התחבורה הציבורית של מזרח ירושלים מחויבים לעבור רק דרך "מעבר קלנדיה" בצפון ירושלים (עד להקמת המחסום יכלו תושבי הכפר להיכנס לירושלים כמעט ללא הגבלה).

בית יחיד בכפר - בית משפחת אל־חטיב, הממוקם בוואדי שלמרגלות שדרות סיירת דוכיפת, נותר בצד הישראלי של גדר ההפרדה, אך לבני המשפחה אסורה הכניסה לישראל, ולבני משפחתם בכפר, אסור לחצות את המחסום כדי לבוא לבקרם.

במחסום היו מספר פיגועים, ואירועים רבים של יידוי אבנים על כלי רכב ישראלים. במחסום נעשים גם ניסיונות הברחה.

להלן כמה מהאירועים שהתרחשו במחסום:
* ביוני 2009, מוחמד סבייח בן 25, פקיד ברשות הפלסטינית, התנפל על חייל וניסה לחטוף את נשקו, החיילים ירו במחבל ופצעו אותו.
* בדצמבר 2015, מחבל הגיע אל המחסום, ירה בישראלי ופצע אותו באורח קל.
* במאי 2016, שני חיילים נפצעו קשה וקל מפיצוץ מטען חבלה.
* במאי 2017, צעיר חמוש בסכין נורה למוות על ידי אנשי כוחות הביטחון במחסום חיזמה. שעות לאחר האירוע דווח כי הצעיר, תושב שכונת פסגת זאב בירושלים בן 19, השאיר מכתב שמעיד על רצונו לשים קץ לחייו.

==תחבורה==
בהיותו העורק הראשי המחבר בין ירושלים ובין שומרון ובנימין, מהווה המחסום נקודת דרכים חשובה במסלול זה. במחסום נמצאות תחנות אוטובוס עבור כל קווי בנימין ושומרון, וכן טרמפיאדה פעילה. לצד זאת, בצירים המובילים למחסום נוצרים עמוסי תנועה רבים.

==קישורים חיצוניים==
* [https://machsomwatch.org/he/node/52660 מחסום חיזמה] במחסוםWatch
* 
==הערות שוליים==

קטגוריה:מחסומים ומעברים ביהודה ושומרון
בית החולים הצבאי בריאד

בית החולים הצבאי בריאד (שמו הרשמי: העיר הרפואית הצבאית של הנסיך סולטאן) הוא בית חולים אשר ממוקם בעיר ריאד, בירת ערב הסעודית ונחשב לבית החולים הטוב בערב הסעודית ולאחד מבתי החולים הטובים במזרח התיכון<ref>[https://www.sainternational.us/riyadh-military-hospital/ Riyadh Military Hospital]</ref><ref>[http://wikimapia.org/#lat=24.692704&lon=46.713782&z=15&l=0&m=b Wikimapia location of RMH]</ref>. בית החולים מתמחה בין היתר ברפואת אף אוזן גרון, רדיולוגיה, פסיכיאטריה, רפואת עיניים ואף בפתולוגיה.

בית החולים הצבאי בריאד מפעיל מטעמו כ-20 מרפאות בכל אזור מטרופולין ריאד<ref>[http://www.jerryvarghese.com/applyonline/QJRENODETAILS.aspx?Clientcode=CLC860&Jrfno=JRE29826 Company profile Riyadh Armed Forces Hospital]</ref>.

== היסטוריה ==
בית החולים הצבאי ריאד נוסד על ידי המלך ח'אלד בן עבד אל-עזיז כדי לתת מענה לתושבי הבירה הסעודית, ריאד.

החלק הראשון של בית החולים הכיל כ-374 מיטות, ב-1979 נפתחה מחלקה נוספת שהכילה כ-60 מיטות ובסוף 1983 נפתחה עוד מחלקה, אשר הכילה כ-34 מיטות.

בית החולים מכיל כיום, נכון ל-2022 כ-1,192 מיטות ועובדים בו כ-7,179 עובדים.

== הישגים ==
רופאי בית החולים הצבאי בריאד זכו מספר רב של פעמים בפרסים בתחומי מדעי הרפואה. זהו בית החולים הראשון בסעודיה שפורסמו מטעמו יותר מ-1,600 מאמרי מחקר רפואיים. בית החולים הוא המרכז הראשון בו ניתן לבצע השתלות כליה והשתלת מח עצם בערב הסעודית. באקדמיה של בית החולים יש כ-33 תוכניות מלגה, כ-238 רופאים בתהליך הכשרה וכ-136 מתלמדים.

==קישורים חיצוניים==
* 

== הערות שוליים ==

קטגוריה:ריאד: מבנים
קטגוריה:בתי חולים צבאיים
קטגוריה:ערב הסעודית: מדע וטכנולוגיה
חיים קורן (רב)

הרב חיים קורן (תרי"ג, 1853 - כ"ח אדר ה'תש"א, 5 במרץ 1941) היה רבן של ירמולינצי ווערבאוויץ שבאימפריה הרוסית, ראש ישיבה ומחבר שו"ת תו חיים.<ref></ref><ref></ref>

== ביוגרפיה ==
נולד בשנת תרי"ג לאביו רבי יעקב קורן, שהיה רב בעיר בגריידינג. בשנת תרמ"ג נתמנה לרבה של יארמלינץ, ועמד בראשות הישיבה המקומית.<ref></ref>

בשנת תרפ"ב, היגר בעקבות חתנו ובתו לארצות הברית, התיישב בברוקלין ב[https://www.nli.org.il/he/books/NNL_ALEPH002168378/NLI קהילת אגודת אנשי מעמד] שבניו יורק ועמד בראשות ישיבה בעיר.

ספרו, שו"ת תו חיים יצא לאור בשנת תרפ"ח, בניו יורק, עם הסכמות מהרב אברהם בנימין קלוגר, בנו של הרב שלמה קלוגר.<ref></ref> בספרו כתב רשימה ארוכה של כללי פסיקה שברר על פי הש"ס והפוסקים. הרב מנחם מנדל שניאורסון שהתרשם מהכללים, הדפיס אותם כהקדמה לכרך י' של מהדורה חדשה של שדי חמד "לשלמות הדבר ולתועלת המעיינים".

בשנת תש"ס הודפסו בכתב העת 'זכור לאברהם' הערות שלו על שו"ת "עצי לבנון", של הרב יהודה ליב צירלסון שכתב בשולי הגיליון בעת שלמד בספר.

== השקפותיו ==

* בהקדמה לספרו האריך לבאר את חשיבות הלימוד הלכה למעשה, שהוא עיקר הלימוד, והביע צער על כך שבדורנו לימוד זה נזנח, ובמקומו לומדים גמרא בעיון.<ref></ref>

== קישורים חיצוניים ==
* [https://kehilalinks.jewishgen.org/verbovets/ תמונת קברו] ותמונתו, מאמר באתר jewishgen, מאת Howard J. and Mark L. Kaufman
* [https://hebrewbooks.org/pdfpager.aspx?req=7485&pgnum=1 ספרו: תו חיים], באתר HebrewBooks

== הערות שוליים ==

קטגוריה:רבנים רוסים
קטגוריה:ניו יורק: רבנים
קטגוריה:מחברי ספרי שו"ת
פונקציה פולילוגריתמית

במתמטיקה, פונקציה פולילוגריתמית ב-<math>n </math> היא פולינום בלוגריתם של <math>n </math>, מהצורה: <math>a_k (\log n)^k + a_{k-1} (\log n)^{k-1} + \cdots + a_1(\log n) + a_0 </math>.

למשל, הפונקציה {<math>f(x) = 5 (\log 2)^4 + 11 (\log 2)^3 + 5.5(\log 2)^2 + \log 2+ 3 </math> היא פונקציה פולילוגריתמית.

לפעמים הביטוי <math>(\log n)^k </math> נכתב בצורה <math>\log^kn </math>, כמו שהביטוי <math>(\sin x)^2 </math> נכתב לעיתים <math>\sin^2x </math>.

במדעי המחשב, פונקציות פולילוגריתמיות הן סדר סיבוכיות זמן או מקום של אלגוריתמים מסוימים (למשל, "אלגוריתם בעל סיבוכיות פולילוגריתמית"). סיבוכיות זו גדולה מסיבוכיות לוגריתמית <math>O(\log(n)) </math>, וקטנה מסיבוכיות ליניארית (<math>O(n) </math>).

אלגוריתמים בסיבוכיות פולילוגריתמית הם מבחן AKS לראשוניות וחיפוש שכן קרוב.<math>\log^kn </math>

כל הפונקציות הפולילוגריתמיות הן <math>o(n^\epsilon) </math> עבור כל מעריך <math>\epsilon > 0 </math>, כלומר, פונקציה פוליגריתמית גדלה לאט יותר מכל פונקציה מעריכית חיובית.

== קישורים חיצוניים ==
* 

קטגוריה:פולינומים
קטגוריה:לוגריתמים
קטגוריה:אנליזה מתמטית
קונבאיה

קונבאיה (בהונגרית: Kunbaja) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.

כמו יישובים רבים באירופה, גם בקונבאיה אוכלוסיית היישוב נמצאת בירידה. כך, בשנת 1990 חיו בכפר 1,976 תושבים ובשנת 2022 חיו בו רק 1,393 תושבים.

== יהודי קונבאיה ==
יהודים חיו בעיירה במאה ה-19 ובמאה ה-20 והם היו שייכים לקהילת באצ'אלמאש. יהודים רבים מהעיירה נרצחו במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|20
|2,442
|-
|1910
|15
|
|-
|1920
|7
|
|-
|1930
|9
|
|-
|1941
|8
|2,920
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מאטטלקה

מאטטלקה (בהונגרית: Mátételke) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.

כמו יישובים רבים באירופה, גם במאטטלקה אוכלוסיית היישוב נמצאת בירידה. כך, בשנת 1990 חיו בכפר 734 תושבים ובשנת 2022 חיו בו רק 491 תושבים.

== יהודי מאטטלקה ==
יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|9
|726
|-
|1910
|5
|
|-
|1920
|2
|
|-
|1930
|4
|
|-
|1941
|2
|893
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יחסי הוותיקן–פולין

יחסי הכס הקדוש–פולין הם יחסי החוץ בין הכס הקדוש לרפובליקה של פולין. נכון לשנת 2015, כ-92.9 אחוז מהפולנים שייכים ל.<ref name="GUS2016"></ref>

== היסטוריה ==
היחסים בין הכס הקדוש לפולין התקיימו ברמת הנונציאטורה מאז 1555, כאשר הנציג הדיפלומטי הראשון של הכס הקדוש בדרגת נונציו הגיע לוורשה. החתימה על קונקורדט בתחילת אותה מאה הייתה עדות מוקדמת יותר לקיומם של יחסים דיפלומטיים לא רשמיים מוקדמים עוד יותר ביניהם. עם חלוקתה השלישית של פולין ב-1795, חדלה המדינה הפולנית מלהתקיים, אך חזרה לעצמאותה ב-1918 לאחר מלחמת העולם הראשונה. בשנת 1919, הכס הקדוש ופולין כוננו יחסים דיפלומטיים.<ref name="History">[https://mfa.gov.pl/en/c/MOBILE/foreign_policy/europe/bilateral_relations_europe/holy_see_1 Bilateral relations between Poland and the Holy See]</ref>

לאחר מלחמת העולם השנייה, הכס הקדוש סירב להכיר בממשלת האחדות הלאומית הזמנית של פולין שהוקמה ב-1945. הכס הקדוש שמר על יחסים דיפלומטיים עם הממשלה הפולנית הגולה בלונדון עד 1958. ב-1971 החלו דיונים על נורמליזציה של היחסים בין פולין לכס הקדוש. באוקטובר 1978, הארכיבישוף של קרקוב יליד פולין, קרול יוזף ויטילה, נבחר לאפיפיור ונודע בשם האפיפיור יוחנן פאולוס השני. ביוני 1979 ערך האפיפיור יוחנן פאולוס השני את ביקורו הרשמי הראשון בפולין. ליוחנן פאולוס השני יוחס סיוע להפלת הקומוניזם במרכז ומזרח אירופה, כולל פולין.<ref>[http://www.cnn.com/SPECIALS/2005/pope/stories/legacy/index.html Pope John Paul II 1920~2005]</ref> בשנת 1989, היחסים הדיפלומטיים כוננו מחדש במלואם בין שתי המדינות.<ref name="History" />

== ביקורי האפיפיור ==
האפיפיור יוחנן פאולוס השני מגיע ל[[גדיניה בביקור האפיפיור השלישי שלו בפולין, יוני 1987.]]
ביקורי האפיפיור בפולין
* האפיפיור יוחנן פאולוס השני (1979, 1983, 1987, יוני ואוגוסט 1991, 1995, 1997, 1999, 2002)
* האפיפיור בנדיקטוס השישה עשר (2006)
* האפיפיור פרנציסקוס (2016)

== נציגויות דיפלומטיות ==
* הכס הקדוש מחזיק נונציו אפוסטולי בוורשה.
* פולין מחזיקה שגרירות לכס הקדוש ברומא.<ref>[https://stolicaapostolska.msz.gov.pl/it/ Embassy of Poland to the Holy See]</ref>
<gallery class="center">
קובץ:Rome Embassy of Poland to the Holy See 2020 P01.jpg|שגרירות פולין לכס הקדוש ברומא
קובץ:Nuncjatura Stolicy Apostolskiej w Polsce 2018.jpg|נונציו אפוסטולי בוורשה
</gallery>

== קישורים חיצוניים ==

== הערות שוליים ==
אחוזת לחמן

אחוזת לחמן היא מבנה העומד בפינת הרחובות חיים עוזר ומנחם אוסישקין בפתח תקווה, ובו שרידי יקב שהוכרזו לשימור, יקב פרידמן. המבנה הוא בית האבן הראשון בפתח תקווה שהוקם ב-1884.<ref></ref>

== היסטוריה ==
שמאל
המבנה הוקם בשנת 1884 כאחוזת לחמן על ידי הרב אריה לייב פרומקין. כך חודשה ההתיישבות בפתח תקווה שהופסקה בשנת 1880. האחוזה נבנתה על הקרקע של עובדיה לחמן, מעשירי גרמניה, שמינה את הרב פרומקין למנהלהּ. באחוזה הקים הרב תלמוד תורה ופיתח משק חקלאי.

בשנת 1912 נרכש הבית על ידי אליעזר פרידמן, שהקים בו יקב שפעל עד שנות ה-60 של המאה ה-20, מרתפיו הרחבים של היקב סיפקו מקום מסתור לתושבי המושבה בהתקפה הרצחנית על המושבה במאורעות תרפ"א.<ref></ref> בשנות ה-80 האחוזה נהרסה. לאחר יותר מ־40 שנה, במקום נותר מבנה המזגגה של היקב, שבקירו המערבי שרידי מבנה הכורכר של בריכות היין וכן מרתף היין שכוסה. במקום בו עומד המבנה שוכן חניון.

היקב זכה בהכרה על טיב מותגי הברנדי, קוניאק, סוברן ו”יין העצמאות” שייצר. במקום יוצרו סוגי אלכוהול רבים, בכשרות למהדרין. פרסומו היה גדול ואישים שונים שהגיעו לביקור בארץ ערכו ביקור ביקב; נין המייסדים סיפר על ביקור הברון רוטשילד ועל ביקור הרב קוק.<ref></ref>

== קישורים חיצוניים ==

== הערות שוליים ==

קטגוריה:פתח תקווה: מבנים
נמל התעופה כרייסטצ'רץ'

נמל התעופה כרייסטצ'רץ (באנגלית: Christchurch Airport) הוא נמל התעופה הראשי המשרת את כרייסטצ'רץ', ניו זילנד. הוא ממוקם 12 קילומטרים מצפון־מערב למרכז העיר. נמל התעופה נפתח רשמית ב־18 במאי 1940 והפך לנמל התעופה הבינלאומי הראשון של ניו זילנד ב־16 בדצמבר 1950.<ref name="CHCChron"></ref> זהו נמל התעופה השלישי העמוס ביותר בניו זילנד, אחרי אוקלנד וולינגטון, הן מבחינת נוסעים והן בתנועות מטוסים.<ref>https://www.christchurchairport.co.nz/globalassets/about-us/who-we-are/financial-reports/2022-financial-statements</ref> כרייסטצ'רץ ואוקלנד הם שדות התעופה היחידים בניו זילנד המטפלים במטוסי בואינג 747 ואיירבוס A380.<ref></ref> שדה התעופה פועל 24 שעות ביממה.

לשדה התעופה יש שני מסלולים מאונכים זה לזה: מסלול המראה ראשי באורך 3,288 מטרים ומסלול משני באורך 1,741 מטרים. לשדה התעופה יש גם מסלול דשא שלישי, במקביל למסלול הראשי, לשימוש תעופה כללית.<ref></ref>

== גלריה ==
<gallery>
קובץ:Christchurch_Airport.jpg|בניין הטרמינל ומגדל הפיקוח לשעבר משנת 1960
קובץ:Christchurch_Airport_hall.JPG|אולם הצ'ק-אין, דצמבר 2013
</gallery>

==קישורים חיצוניים==

* 

== הערות שוליים ==

קטגוריה:כרייסטצ'רץ'
קטגוריה:ניו זילנד: תעופה
קטגוריה:אוקיאניה: שדות תעופה
מוסא ניאחאטה

מוסא ניאחאטה (בצרפתית: Moussa Niakhaté; נולד ב-8 במרץ 1996) הוא כדורגלן צרפתי המשחק בעמדת הבלם בקבוצת אולימפיק ליון מהליג 1 ובנבחרת סנגל.

== קריירת מועדונים ==
ניאחאטה גדל במחלקות הנוער של ליל, ואקאל וואלנסיין. בשנת 2014 החל לשחק בקבוצה הבוגרת של ואלנסיין במסגרת ליגת המשנה הצרפתית. הוא ערך 72 הופעות ליגה במדי המועדון, בהן הבקיע שער אחד.

ב-1 ביולי 2017 חתם ניאחאטה ממץ מליגת העל הצרפתית. ב-12 באוגוסט ערך את הופעת הבכורה שלו במועדון, בהפסד 0–2 לז'ירונדן דה בורדו במסגרת המחזור השני בליגה לעונת 2017/2018. הוא שיחק במועדון במשך עונה אחת, בה ערך 35 הופעות ליגה.

ב-7 ביולי 2018 חתם ניאחאטה על חוזה לחמש עונות במיינץ 05 מהבונדסליגה. ב-18 באוגוסט ערך את הופעת הבכורה שלו במועדון, בניצחון 1–3 על ארצגבירגה אווה במסגרת הסיבוב הראשון של הגביע הגרמני לעונת . ב-26 באוגוסט ערך את הופעת הבכורה שלו בליגה, בניצחון 0–1 על שטוטגרט במסגרת המחזור הראשון לעונת 2018/2019. ב-3 במאי 2019 הבקיע את שער הבכורה שלו במועדון, בתיקו 3-3 נגד ר.ב. לייפציג במסגרת המחזור ה-32 בליגה. הוא שיחק במועדון במשך ארבע עונות, בהן ערך 128 הופעות ליגה והבקיע תשעה שערים.

ב-6 ביולי 2022 חתם ניאחאטה על חוזה לשלוש עונות בנוטינגהאם פורסט מהפרמייר ליג. ב-6 באוגוסט ערך את הופעת הבכורה שלו במועדון, בהפסד 0–2 לניוקאסל יונייטד במסגרת המחזור הראשון בליגה לעונת 2022/2023.

ב-4 ביולי 2024 חתם באולימפיק ליון.

== קריירה בינלאומית ==
ב-24 במרץ 2023 ערך ניאחאטה את הופעת הבכורה שלו בנבחרת סנגל, בניצחון 5-1 על נבחרת מוזמביק במסגרת מוקדמות גביע אפריקה לאומות 2023.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:כדורגלנים סנגלים
קטגוריה:בלמי כדורגל צרפתים
קטגוריה:בלמי כדורגל סנגלים
קטגוריה:כדורגלני ואלנסיין
קטגוריה:כדורגלני מץ
קטגוריה:כדורגלני מיינץ 05
קטגוריה:כדורגלני נוטינגהאם פורסט
קטגוריה:כדורגלני אולימפיק ליון
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2023
קטגוריה:ספורטאים צרפתים באנגליה
קטגוריה:ספורטאים סנגלים באנגליה
קטגוריה:צרפתים שנולדו ב-1996
קטגוריה:סנגלים שנולדו ב-1996
פטר אלטריכטר

פטר אלטריכטר (בצ'כית Petr Altrichter; נולד ב-24 במאי 1951 בצ'כוסלובקיה), מנצח צ'כי שלמד נגינה בקרן יער וניצוח בקונסרבטוריון למוזיקה באוסטרבה, למד באקדמיה למוזיקה ואמנויות הבמה יאנצ'ק , עבד כעוזר מנצח של ואצלב נוימן ב.

אלטרייטר שימש כמנצח האורח הראשי של התזמורת הסימפונית של פראג ולאחר מכן המנצח הראשי בין השנים 1990 ל-1992. בגרמניה, הוא היה המנהל המוזיקלי של הפילהרמונית Südwestdeutsche מ-1993 עד 2004. בבריטניה, הוא היה המנצח הראשי של התזמורת הפילהרמונית המלכותית של ליברפול (RLPO) מ-1997 עד 2001. כהונתו ב-RLPO התאפיינה בצרות כלכליות שהחלו לפני כהונתו, בנוסף לביקורת על סגנון הניצוח שלו.<ref></ref><ref></ref><ref></ref>

מאז 2002, אלטריכטר הוא המנצח הראשי של התזמורת הפילהרמונית של ברנו .

== קישורים חיצוניים ==

* [https://web.archive.org/web/20080511172319/http://www.hazardchase.co.uk/artists/petr_altrichter ביוגרפיה של פטר אלטריכטר מאתר הסוכן]
* [http://www.imgartists.com/?page=artist&id=967 ביוגרפיה של אמני IMG של אלטריכטר]

== הערות שוליים ==

קטגוריה:מנצחים צ'כים
קטגוריה:צ'כים שנולדו ב-1951
חביב דיאלו

מוהמדו חביבו "חביב" דיאלו (בצרפתית: Mouhamadou Habibou "Habib" Diallo; נולד ב-18 ביוני 1995 בתיס שבסנגל) הוא כדורגלן סנגלי המשחק בעמדת החלוץ בקבוצת א-שבאב (ריאד) מליגת העל הסעודית ובנבחרת סנגל.

== קריירת מועדונים ==
בשנת 2014 החל דיאלו את הקריירה המקצוענית שלו, כשהחל לשחק בקבוצת המילואים של מץ. בשנת 2015 החל לשחק בקבוצה הראשונה של המועדון, בליגת העל הצרפתית ובליגת המשנה הצרפתית לסירוגין. בסך הכל ערך 104 הופעות ליגה במדי המועדון, בהן הבקיע 48 שערים. במהלך תקופתו במץ הושאל דיאלו פעמיים לברסט מליגת המשנה הצרפתית, ובסך הכל ערך 50 הופעות ליגה במדי המועדון, בהן הבקיע 16 שערים.

ב-5 באוקטובר 2020 חתם דיאלו על חוזה לחמש עונות בשטרסבורג מליגת העל הצרפתית. ב-18 באוקטובר ערך את הופעת הבכורה שלו במועדון, בהפסד 3-2 לאולימפיק ליון במסגרת המחזור השביעי בליגה לעונת 2020/2021. במשחק זה הבקיע את שער הבכורה שלו במועדון.

ב-13 באוגוסט 2023 חתם דיאלו בא-שבאב (ריאד) הסעודית.

== קריירה בינלאומית ==
ב-17 בנובמבר 2018 ערך דיאלו את הופעת הבכורה שלו בנבחרת סנגל, בניצחון 1-0 על נבחרת גינאה המשוונית במסגרת מוקדמות גביע אפריקה לאומות 2019. ב-13 בנובמבר 2019 הבקיע את שער הבכורה שלו בנבחרת, בניצחון 2-0 על נבחרת הרפובליקה של קונגו במסגרת מוקדמות גביע אפריקה לאומות 2021.

הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך שלוש הופעות בטורניר.

נכלל בסגל נבחרת סנגל לטורניר גביע אפריקה לאומות 2023.

== תארים ==
;נבחרת סנגל
* גביע אפריקה לאומות (1): 2021

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני מץ
קטגוריה:כדורגלני ברסט
קטגוריה:כדורגלני שטרסבורג
קטגוריה:כדורגלני א-שבאב (ריאד)
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בצרפת
קטגוריה:ספורטאים סנגלים בערב הסעודית
קטגוריה:סנגלים שנולדו ב-1995
מוסטפא נאמה

מוסטפא נאמה (בצרפתית: Moustapha Name; נולד ב-5 במאי 1995 בדקר שבסנגל) הוא כדורגלן סנגלי המשחק בעמדת הקשר האחורי בקבוצת פאפוס מליגת העל הקפריסאית ובנבחרת סנגל.

== קריירת מועדונים ==
נאמה החל את הקריירה המקצוענית שלו ב-AS דואנס מליגת העל הסנגלית.

ב-3 ביולי 2018 חתם נאמה בפו מהליגה הצרפתית השלישית. הוא ערך 56 הופעות ליגה במדי המועדון, בהן הבקיע שמונה שערים.

ב-27 ביוני 2020 חתם נאמה בפריז מליגת המשנה הצרפתית. הוא ערך 69 הופעות ליגה במדי המועדון, בהן הבקיע 11 שערים.

ב-31 באוגוסט 2022 חתם נאמה בפאפוס מליגת העל הקפריסאית. ב-10 בספטמבר ערך את הופעת הבכורה שלו במועדון, בניצחון 4-0 על אקריטס במסגרת המחזור השלישי בליגה לעונת . במשחק זה הבקיע את שער הבכורה שלו במועדון.

== קריירה בינלאומית ==
ב-11 בנובמבר 2020 ערך נאמה את הופעת הבכורה שלו בנבחרת סנגל, בניצחון 2-0 על נבחרת גינאה ביסאו במסגרת מוקדמות גביע אפריקה לאומות 2021.

הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, אך לא שיחק בטורניר.

נכלל בסגל נבחרת סנגל לטורניר מונדיאל 2022.

== תארים ==
;נבחרת סנגל
* גביע אפריקה לאומות (1): 2021

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני פו
קטגוריה:כדורגלני פריז
קטגוריה:כדורגלני פאפוס
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים סנגלים בצרפת
קטגוריה:ספורטאים זרים בקפריסין
קטגוריה:סנגלים שנולדו ב-1995
פאטה סיס

פאטה אסמאעיל סיס (בצרפתית: Pathé Ismaël Ciss; נולד ב-16 במרץ 1994 בדקר שבסנגל) הוא כדורגלן סנגלי המשחק בעמדת הקשר בקבוצת ראיו ואיקאנו מלה ליגה ובנבחרת סנגל.

== קריירת מועדונים ==
סיס גדל במחלקת הנוער של דינמו זאגרב. הוא החל את הקריירה המקצוענית שלו בדיאמברס מליגת העל הסנגלית.

ב-31 ביולי 2017 חתם סיס באוניאו דה מדיירה מהליגה הפורטוגלית השנייה. הוא ערך 31 הופעות ליגה במדי המועדון, בהן הבקיע שני שערים.

ב-30 באוגוסט 2018 הושאל סיס לפמליקאו מהליגה הפורטוגלית השנייה. הוא ערך 28 הופעות ליגה במדי המועדון, בהן הבקיע ארבעה שערים, וסייע למועדון להעפיל לליגת העל הפורטוגלית לאחר היעדרות של 25 שנים.

ב-2 בספטמבר 2019 הושאל סיס לפואנלברדה מהליגה הספרדית השנייה. ב-13 ביולי 2020 חתם על חוזה קבוע במועדון. בסך הכל ערך 50 הופעות ליגה במדי המועדון, בהן הבקיע שישה שערים.

ב-28 ביולי 2021 חתם סיס על חוזה לחמש עונות בראיו ואיקאנו מלה ליגה. ב-15 באוגוסט ערך את הופעת הבכורה שלו במועדון, בהפסד 3-0 לסביליה במסגרת המחזור הראשון בליגה לעונת 2021/2022. ב-18 בספטמבר הבקיע את שער הבכורה שלו במועדון, בניצחון 3-0 על חטאפה במסגרת המחזור החמישי בליגה. בעונתו הראשונה במועדון ערך 31 הופעות ליגה, בהן הבקיע שני שערים.

== קריירה בינלאומית ==
ב-24 בספטמבר 2022 ערך סיס את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני אוניאו דה מדיירה
קטגוריה:כדורגלני פמליקאו
קטגוריה:כדורגלני ראיו ואיקאנו
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1994
זוטרופוליס+

זוטרופוליס+ (באנגלית: ) היא סדרת ספין אוף אנתולוגית בהנפשה ממוחשבת, שהופקה על ידי אולפני ההנפשה של וולט דיסני ומבוססת על הסרט "זוטרופוליס" מאת ביירון הווארד, ריץ' מור וג'ארד בוש.

הסדרה עלתה לשירות הזרמת המדיה "דיסני+" ב-9 בנובמבר 2022.

==רקע עלילתי==
כשהיא מועברת בפורמט אנתולוגי, עלילת הסדרה מביאה את סיפוריהם של תושבי זוטרופוליס, המתרחשים במקביל לעלילת הסרט המקורי ומסופרים כפארודיות על סוגות קולנועיות וטלוויזיוניות מרובים.

==צוות המדבבים==
* בוני האנט – בוני הופס
* דון לייק – סטו הופס
* טומי צ'ונג – יאקס
* ליאה לתם – פרו-פרו
* מישל בוטו – טרו-טרו
* קייטי לואס – בריאנקה
* קריסטל קונג מינקוף – כריזמה
* פורשה ויליאמס – כריסטין
* מוריס למארשה – מר ביג
* אלן טודיק – דיוק ויזלטון
* אידריס אלבה – הצ'יף בוגו
* נייט טורנס – השוטר בנג'מין קלוהאוזר
* אליסון טרוחיו סטרונג – גאזל. סטרונג מחליפה בתפקיד את שאקירה מהסרט המקורי.
* ריימונד ס. פרסי – פלאש
* קריסטן בל – פריסילה
* שרלוט ניקדאו – סם

בנוסף, בסדרה מופיעה גם דמותה של ג'ודי הופס, בדיבובה של ג'יניפר גודווין באמצעות קטעי ארכיון מהסרט המקורי.

==הפקה==
===פיתוח===
ב-10 בדצמבר 2020, הודיעה לראשונה מנהלת הקריאייטיב הראשית של אולפני ההנפשה של וולט דיסני, ג'ניפר לי, כי סדרת ספין אוף בשם "זוטרופוליס+", אשר תתבסס על הסרט "זוטרופוליס" משנת 2016, נמצאת בפיתוח עבור שירות "דיסני+". עוד נמסר כי את הסדרה יביימו טרנט קורי וג'וזי טרינידד, שעבדו בהתאמה כאנימטור ומנהלת העלילה של הסרט המקורי.

===כתיבה===
כל פרק עתיד לבחון דמויות משניות מתוך הסרט ולעקוב אחר מעשיהם במהלך אירועיו, תוך הצגת פארודיה על כל סוגה קולנועית או טלוויזיונית במהלך הפרקים. בנוסף, עתידה הסדרה לבחון סוגיות פוליטיות וחברתיות אקטואליות.

===מוזיקה===
חמישה מהפרקים הולחנו על ידי קרטיס גרין ומיק ג'אקינו. עם זאת, אביו של ג'אקינו, מייקל ג'יאקינו, שהיה אמון על הלחנת הסרט המקורי, שב להלחין את המוזיקה עבור הפרק המוזיקלי העוסק בדמותו של דיוק ויזלטון. השיר שנכתב לאותו פרק, "Big Time", הולחן על ידי מייקל עם מילים מאת קייט אנדרסון ואליסה סמסל.

==הפצה==
הסדרה עלתה לשירות "דיסני+" ב-9 בנובמבר 2022. במקור, הסדרה התעתדה לעלות לשירות בשנת 2021, לפני שהוחלט לדחות את עלייתה מסיבות שטרם פורסמו. שניים מפרקי הסדרה הוקרנו לראשונה באופן בלעדי במהלך כנס D23 שהתרחש בשנת 2022.

== פרסים ומועמדויות ==
{| class="wikitable"
!שנה
!פרס
!קטגוריה
!מעומדים
!תוצאה
!מקור
|-
!2023
!פרסי אמי לתוכניות לילדים ולמשפחה
|סדרת האנימציה הטובה ביותר לילדים או לנוער
|זוטרופוליס+
|
|<ref></ref>
|}

==קישורים חיצוניים==

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות אנתולוגיה אמריקאיות
קטגוריה:סדרות הנפשה אמריקאיות
קטגוריה:סדרות טלוויזיה המבוססות על סרטים
קטגוריה:דיסני+: תוכניות וסדרות
קטגוריה:זוטרופוליס (זיכיון)
תיבה (רהיט)

תיבה בסגנון אירופאי עם רצועת מתכת ומנגנון נעילה.
תיבה היא סוג של רהיט הנועד בדרך כלל לאכסן חפצים אישיים. התיבה לרוב מלבנית בעלת מכסה נשלף או בעל ציר. לצורך שמירה על חפצים נהוג לרוב להתקין מנגנון נעילה המונע את פתיחתת המכסה. לעיתים חלל הפנימי של התיבה מחולק בעזרת מחיצות.

משום מידותיה הקטנות והאפשרות להזיז אותה בקלות יחסית נהוג היה בעבר להשתמש בתיבה כדי לשנע כבודה ממקום למקום. שימוש זה נעלם כמעט לגמרי בעת המודרנית עם העלייה בשימוש של קופסאות ומזוודות.

== היסטוריה ==
העדויות הראשונות לשימוש בתיבה ניתן למצוא אצל המצרים הקדמונים שיצרו אותן מעץ או קנים ארוגים, בסביבות 3000 לפני הספירה. <ref></ref> השימושים המוקדמים כללו אחסון של בד משובח, כלי נשק, מזון ופריטים יקרי ערך.<ref name="neufeldt">Nuefeldt, V., Editor in Chief. (1988) Webster’s New World Dictionary. Publisher: Simon and Schuster, Inc.</ref> בימי הביניים ובתקופות הרנסאנס המוקדמות באירופה, תיבות נמוכות שימשו לעיתים קרובות כספסלים בעוד תיבות גבוהות יותר שימשו שולחנות צד.

== פולקלור ==
התיבה מופיעה בפולקלור של עמים רבים. למשל בסיפור של פנדורה מהמיתולוגיה היוונית התיבה הכילה את כל צרות האנושות. בסיפורי פיראטים מוזכרות לרוב תיבות אוצר המכילות עושר גדול וקבורות מתחת לאדמה כך שניתן למצוא אותן רק בעזרת מפת אוצר.

== ראו גם ==
* ארון הברית
* רהיט שידה.

==קישורים חיצוניים==

* 

== הערות שוליים ==

קטגוריה:ריהוט
*